सामग्री: राहत और बचाव का काम चल रहा है और जो लोग बचाकर लाए जा रहे हैं वे सुना रहे हैं रोंगटे खड़े करने वाली आपबीती. ख़ौफ़ की ऐसी ही छह कहानियाँ-

लक्ष्मीः 23 घंटे तक लगातार बस में

जबलपुर से आई लक्ष्मी कहती हैं, "हमने छह जून को तीर्थयात्रा शुरू की थी. गंगोत्री और यमुनोत्री के दर्शन के बाद हम केदारनाथ पहुंचे ही थे कि आफत आ गई. जैसे ही हमने नीचे उतरना शुरू किया बारिश बहुत तेज होने लगी."

उन्होंने कहा, "हम 23 घंटे तक लगातार बस में बैठे रहे. मौसम इतना ख़राब था कि शौच जाने के लिए भी बस से उतरना मुश्किल था. बस में लोग लगातार उल्टियां कर रहे थे. बच्चे बस में ही पेशाब कर रहे थे. बस में ठंड इतनी बढ़ गई थी कि बच्चों को बचाने के लिए उन्हें सीट के नीचे सुलाया गया. हमारी आंखों के सामने ही भूस्खलन हो रहा था."

लक्ष्मी ने कहा, "बस से बाहर निकलने की हिम्मत कोई नहीं जुटा सका. हमारे पास खाने के लिए कुछ भी नहीं था, जो कुछ था वह भी खत्म हो चुका था. बाहरी दुनिया से हमारा संपर्क कट गया था. मेरा परिवार और पति समझ रहे थे कि मैं मर गई हूं, भगवान का शुक्र है कि मैं जिंदा हूं."

आर एस सोनीः दोस्त ने तोड़ा दम

मध्य प्रदेश के कटनी से आए आर एस सोनी ने कहा, "मैं तो बच गया हूं लेकिन अपने एक साथी की मौत का दर्द मुझे जीवन भर परेशान करता रहेगा. मैं केदारनाथ से इस बस में चढ़ा था. नीचे उतरते वक्त हमारे सामने तीन बार बादल फटा. मेरे एक साथी को तेज बुखार हो गया. रुद्रप्रयाग से पहले ही हम फंस गए थे.

उन्होंने कहा, "हम 36 घंटे तक रास्ते में फंसे रहे. दो दिन बाद जब हम अस्पताल पहुंचे तब तक वह दम तोड़ चुका था. रुद्रप्रयाग में ही हमने उसका अंतिम संस्कार किया. वहां प्राधिकरण के लोगों के पास मेरे मित्र का मृत्यु प्रमाण पत्र तक जारी करने का वक्त नहीं था. उसकी पत्नी हमारे साथ ही है और उसके जाने के बाद से उसने खाना पीना छोड़ दिया है. मुझे डर है कि कहीं उसे भी कुछ हो न जाए."

गीता देवीः एक गिलास पानी लिए 180 रुपये

राजस्थान के भीलवाड़ा से आई गीता देवी ने कहा, "यह मेरे जीवन के सबसे खराब पांच दिन हैं. मैंने अपने जीवन में पानी की इतनी कीमत कभी नहीं चुकाई है. एक गिलास पानी पीने के लिए 180 रुपए चुकाने पड़े. अब मेरे पास कोई पैसा नहीं है. खाने-पीने का सामान खरीदने के लिए मुझे सहयात्रियों से उधार लेना पड़ रहा है. बद्रीनाथ यात्रा हमने अधूरी छोड़ दी है. मेरा ट्रेन टिकट कंफर्म...\nपिछली सामग्री को संक्षेप में निम्नानुसार किया जा सकता है:
उत्तराखंड में भारी बारिश और बाढ़ में फंसे लोगों को सुरक्षित निकालने का काम जोर-शोर से जारी है.